Diari Oficial de la Generalitat Valenciana


Sumari del DOGV 2507, del 15-05-1995 (1995/834679)

RESOLUCIÓ de 26 d'abril de 1995, del Rectorat de la Universitat de València, per la qual convoca a concurs públic una plaça de becari d'investigació en l'àrea de microbiologia.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   2507

Data del DOGV
:   15-05-1995

Secció del DOGV
:   AUTORITATS I PERSONAL

Número del document
:   1995/834679


Data del document
:   26-04-1995

Organisme emissor
:   Universitat de València

Tipus de document
:   Resolució

Correcció d'errades

RESOLUCIó de 26 d'abril de 1995, del Rectorat de la Universitat de València, per la qual convoca a concurs públic una plaça de becari d'investigació en l'àrea de microbiologia.   
Aquest rectorat, fent ús de les competències que li atribueix l'article 4t de l' OM de 27 de març de 1986 i segons el que estableixen els estatuts d'aquesta universitat, convoca a concurs públic una plaça de becari d'investigació, d'acord amb les següents  
Bases de la convocatòria  
1. Títol del projecte: «Desenvolupament d'un mètode de captura antigènica i amplificació d'àcids nuclèics per a la detecció de rotavirus i virus de l'hepatitis A en aigües, aliments i mostres clíniques», dirigit pel professor Javier Buesa Gómez, del Departament de Microbiologia de la Facultat de Medicina.  
2. Nombre de places: 1.  
3. Perfil de la beca:  
3.1. Requisits:  
3.1.1. Títol de llicenciat en Ciències Biològiques, Química, Medicina o Farmàcia.  
3.1.2. Alumne de tercer cicle (o compromís de matricular-se) o programa de doctorat ja cursat.  
3.2. Mèrits a valorar:   
3.2.1. Experiència de treball en laboratori de microbiologia, amb coneixements de tècniques de cultiu de microorganismes, cultius cel·lulars i de mètodes de biologia molecular: electroforesi d'àcids nuclèics, PCR, clonatge, purificació de proteïnes per cromatografia, electroforesi de proteïnes, etc.  
3.2.2. Coneixements d'immunologia i experiència pràctica en desenvolupament d'enzimo-immunoassajos.  
3.2.3. Coneixements i experiència pràctica en obtenció d'hibridomes i producció d'anticossos monoclonals.  
3.2.4. Coneixements d'anglès, nivell «first certificate».  
3.3. Objectiu del becari: participació en treballs de laboratori encaminats a la consecució dels objectius del projecte.  
3.4. Condicions de la beca.  
3.4.1. Durada: 1 any prorrogable.   
3.4.2. Dotació: 153.375 PTA/mes brutes.  
3.4.3. Incompatibilitat amb qualsevol altra beca o ajuda finançada amb fons públics o privats, així com amb qualsevol sou o salari, excepte els contractes derivats de l'aplicació de l'article 11 de la Llei de Reforma Universitària (Llei 11/83, de 25 d'agost).  
3.4.4. Aquesta beca no estableix relació laboral ni contractual amb la Universitat de València ni compromís quant a la posterior incorporació a la plantilla de la universitat.  
3.4.5. La presentació de sol·licitud per a la concessió de la beca implicarà la total acceptació de les bases d'aquesta convocatòria per part del sol·licitant.  
4. Documentació: certificat acadèmic detallat i currículum amb fotocòpia que justifique l'adequació al perfil proposat i els mèrits aportats.  
5. Termini de presentació de sol·licituds: les sol·licituds s'hauran de presentar en el Registre General de la Universitat de València, durant els 15 dies hàbils següents a la data de publicació d'aquesta convocatòria, adreçades al vicerrector d'Investigació.  
6. Procediment de selecció: les sol·licituds seran avaluades per un tribunal delegat a l'efecte per la Comissió d'Investigació, segons el Reglament per a la Selecció de Becaris d'Investigació de la Universitat de València a càrrec de Projectes d'Investigació, aprovat per la Junta de Govern d'aquesta universitat el 28 de maig de 1993. Les decisions de caràcter científic no podran ser recorregudes.  
7. Informació: per a qualsevol informació sobre requisits i documentació, cal adreçar-se al Negociat d'Investigació de la Universitat de València.  
Contra aquesta resolució, que posa fi a la via administrativa, es podrà presentar un recurs contenciós administratiu davant el Tribunal Superior de Justícia de la Comunitat Valenciana, prèvia comunicació a la Universitat de València, segons estableix l'article 110.3 de la Llei 30/1992, de Règim Jurídic de les Administracions Públiques i del Procediment Administratiu Comú, en el termini de dos mesos comptadors a partir de l'endemà de la data de la seua publicació.  
València, 26 d'abril de 1995.- El vicerrector d'Investigació: Juli Peretó Magraner.